Περιεχόμενα

# Άνοιγμα και αποθήκευση αρχείων κειμένου CSV

Οι χωρισμένες με κόμμα τιμές (CSV) είναι μια μορφή αρχείου κειμένου που μπορείτε να χρησιμοποιήσετε για την μεταφορά δεδομένων από μια βάση δεδομένων ή ένα υπολογιστικό φύλλο μεταξύ εφαρμογών. Κάθε γραμμή σε ένα αρχείο κειμένου CSV αναπαριστά μια εγγραφή στη βάση δεδομένων, ή μια γραμμή σε ένα υπολογιστικό φύλλο. Κάθε πεδίο σε μια καταγραφή βάσης δεδομένων ή κελί σε μια γραμμή ενός υπολογιστικού φύλλου χωρίζεται συνήθως από ένα κόμμα. Ωστόσο, μπορείτε να χρησιμοποιήσετε άλλους χαρακτήρες για να χωρίσετε ένα πεδίο, όπως έναν χαρακτήρα στηλοθέτη.

Αν το πεδίο ή κελί περιέχει κόμμα, το πεδίο ή το κελί πρέπει να μπει μέσα σε μονά εισαγωγικά (') ή σε διπλά εισαγωγικά (").

## Για να ανοίξετε ένα αρχείο κειμένου CSV με το Calc

1. Επιλέξτε Αρχείο - Άνοιγμα.

2. Βρείτε το αρχείο CSV που θέλετε να ανοίξετε.

   Εάν το αρχείο έχει επέκταση *.csv , επιλέξτε το.

   Εάν το αρχείο CSV έχει μια άλλη επέκταση, επιλέξτε το αρχείο και έπειτα επιλέξτε "Text CSV" στο πλαίσιο Φίλτρο

3. Επιλέξτε το πλαίσιο ελέγχου Επεξεργασία ρυθμίσεων φίλτρου για να ανοίξετε το παράθυρο διαλόγου Εισαγωγή κειμένου και να ορίσετε τις επιλογές εισαγωγής για τα οριοθετημένα δεδομένα. Εάν το πλαίσιο ελέγχου Επεξεργασία ρυθμίσεων φίλτρου δεν είναι επιλεγμένο, το LibreOffice Calc χρησιμοποιεί τις ρυθμίσεις της τελευταίας λειτουργίας εισαγωγής κειμένου.

4. Πατήστε Άνοιγμα.

Εάν είναι επιλεγμένο το πλαίσιο ελέγχου Επεξεργασία ρυθμίσεων φίλτρου, ανοίγει το παράθυρο διαλόγου Εισαγωγή κειμένου. Στη συνέχεια:

- Ορίστε τις επιλογές για χωρισμό του κειμένου στο αρχείο σε στήλες.

- Δεξιοπατήστε σε μια στήλη στην προεπισκόπηση για να καθορίσετε τη μορφή ή την απόκρυψη της στήλης.

- Πατήστε Εντάξει.

Ελέγξτε αν το αρχείο CSV χρησιμοποιεί κάποιον χαρακτήρα οριοθέτησης κειμένου. Σε περίπτωση μη καταχωρισμένου οριοθέτη, πληκτρολογήστε τον χαρακτήρα στο πεδίο εισαγωγής.

## Αποθήκευση ενός φύλλου ως αρχείο κειμένου CSV

Όταν εξάγετε ένα υπολογιστικό φύλλο σε μορφή CSV, αποθηκεύονται μόνο τα δεδομένα του τρέχοντος φύλλου. Όλες οι άλλες πληροφορίες, συμπεριλαμβανομένων των τύπων και της μορφοποίησης, χάνονται.

1. Ανοίξτε το υπολογιστικό φύλλο που θέλετε να σώσετε ως αρχείο κειμένου CSV.

   Μόνο το τρέχον φύλλο μπορεί να εξαχθεί.

2. Επιλέξτε Αρχείο - Αποθήκευση ως.

3. Στο πλαίσιο Όνομα αρχείου, εισάγετε ένα όνομα για το αρχείο.

4. Στο πλαίσιο Φίλτρο, επιλέξτε "Κείμενο CSV".

5. (Προαιρετικό) Ρυθμίστε τις επιλογές πεδίου για το αρχείο κειμένου CSV.

   Επιλέξτε Επεξεργασία ρυθμίσεων φίλτρου.

   Στον διάλογο Εξαγωγή αρχείων κειμένου, επιλέξτε τις ρυθμίσεις που θέλετε.

   Πατήστε Εντάξει.

6. Πατήστε Αποθήκευση.

Σχετικά θέματα

Εισαγωγή και εξαγωγή αρχείων κειμένου CSV με τύπους

Εισαγωγή και εξαγωγή δεδομένων στο Base

LibreOffice - Προτιμήσεις Εργαλεία - Επιλογές - LibreOffice Calc - Προβολή

Εξαγωγή αρχείων κειμένου

Εισαγωγή αρχείων κειμένου

Παρακαλούμε, υποστηρίξτε μας!